b'\n_START_ARTICLE_\nReichskommissariat Ostland\n_START_SECTION_\nAdministrativ og territorial organisering\n_START_PARAGRAPH_\nReichskommissariat Ostland var oppdelt i fire underlagte regioner/enheter (Generalbezirke), Estland, Lettland, Litauen og Wei\xc3\x9fruthenien. Disse enhetene ble ledet av en Generalkommiss\xc3\xa6r. De tre baltiske landene var videre inndelt i distrikter (Kreisgebiete) som var gruppert i hoveddistrikt (Hauptgebiete). Wei\xc3\x9fruthenien (Hviterussland) var derimot bare inndelt i hoveddistrikter. Den lokale administrasjonen av Ostland var ledet av Rikskommiss\xc3\xa6r Hinrich Lohse. Under ham var det et administrativt hierarki best\xc3\xa5ende av Generalkommiss\xc3\xa6rer, Hauptkommiss\xc3\xa6rer og Gebietskommiss\xc3\xa6rer. Det administrative sentrum var lokalisert i Riga._NEWLINE_De erobrede omr\xc3\xa5dene lenger \xc3\xb8st for Ostland var under milit\xc3\xa6r administrasjon. Intensjonen var at disse omr\xc3\xa5dene skulle innlemmes i en fremtidig utvidelse av Ostland. Denne ekspansjonen ville inkorporert Ingria (Ingermanland) og omr\xc3\xa5dene rundt Smolensk, Pskov, og Novgorod. Generalbezirke Estland \xc3\xb8stlige grense var planlagt utvidet til Leningrad-Novgorod linjen, der Ilmen og Volkhov danner grensen. Mens Latvia skulle utvides til Velikije Luki regionen. Wei\xc3\x9fruthenien skulle utvides til Smolensk regionen.\n_START_SECTION_\nMotstandsbevegelser\n_START_PARAGRAPH_\nTyske og lokale sikkerhetsmyndigheter var ofte opptatt med \xc3\xa5 bekjempe partisanvirksomheter i Wei\xc3\x9fruthenien. De merket seg at det var en \xc2\xabsmittetsone\xc2\xbb med partisanaktiviteter rundt Minsk, Pinsk, Gomel, Brjansk, Smolensk og Vitebsk. Et omr\xc3\xa5de som dekker ca mellom 500 og 600\xc2\xa0km\xc2\xb2. Partisan virksomheten var i hovedsak tilknyttet hovedveiene og jernbanene.'